
IV. MODEL DE CONTRACT

Contract de servicii

Nr. 66800/18.08.2026
I. Părţile contractante


   Prezentul contract de achiziție publică s-a încheiat având în vedere prevederile din Legea nr. 98/2016 privind achizițiile publice și cele din Hotărârea de Guvern nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice.


a. Municipiul Hunedoara cu sediu în Hunedoara, B-dul Libertăţii nr.17, telefon 0254716322 fax 0254716087, cod fiscal 2127028 cont trezoreria Hunedoara _________________________________, reprezentată prin DAN BOBOUȚANU – Primar şi ANIȘOARA AURELIA POPA – Director Executiv în cadrul Direcției Economice, în calitate de Achizitor, pe de o parte 
și

b. S.C. ........................................................  cu sediu social in…………………………., telefon…………….., e-mail……………………….. cod  fiscal …………………., cont bancar  ………………………….,  deschis la ………….………………, reprezentata prin  ……………………………………, in calitate de Prestator, pe de altă parte 

2. Definiţii

Art.1  - În prezentul contract următorii termeni vor fi interpretaţi astfel:
a) contract - prezentul contract şi toate anexele sale;

b) achizitor şi prestator - părţile contractante, aşa cum sunt acestea numite în prezentul contract;

c) preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
d) servicii - activităţi a căror prestare face obiect al contractului, servicii hoteliere si de masa;

e) produse - pe care prestatorul are obligaţia de a le furniza aferent serviciilor prestate conform contractului;

f) forţa majoră - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

g) zi - zi calendaristică; an - 365 de zile.
3. Interpretare

Art. 2- În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
Art. 3- Termenul “zi”sau “zile” sau orice referire la zile reprezinta zile calendaristice daca nu se specifica in mod diferit.
Clauze obligatorii

4. Obiectul contractului
Art.4.1  Obiectul contractului îl constituie prestarea de „Servicii de cazare si masa pentru participantii la Tabara de pictura dedicata Anului „Iancu de Hunedoara”.
Art.4.2 Serviciile se vor presta în perioada convenită şi în conformitate cu obligaţiile asumate prin prezentul contract.
5. Preţul contractului

Art.5.1 Achizitorul se obligă să plătească preţul convenit în prezentul contract pentru serviciile prestate.
Art.5.2- Preţul contractului este cel declarat de prestator în oferta financiară, respectiv: 
a. Servicii cazare:

	Nr. crt.
	Denumire servicii
	Caracteristici
	UM


	Camera
	Nr. zile cazare
	Pret unitar 

-lei- 

fără TVA
	Valoare 

-lei-

 fără TVA
	Valoare 

-lei- 

cu T.V.A

	1.
	Servicii cazare
	Camera regim ________________, cu mic dejun inclus 

Denumire hotel ____ 

Clasificare hoteliera_______
	Camera/

zi cazare
	9
	6
	
	
	

	Total LEI
	
	


b. Servicii masa

	Nr. crt.
	Denumire servicii
	Caracteristici
	UM


	Persoane
	Nr. mese
	Pret unitar 

-lei- 

fără TVA
	Valoare 

-lei-

 fără TVA
	Valoare 

-lei- 

cu T.V.A

	1.
	Servicii masa 
	Pranz
	Pers./

nr. mese
	9
	6
	
	
	

	2.
	Servicii masa
	Cină
	Pers./

nr. mese
	9
	6
	
	
	

	Total LEI
	
	


Art.5.3- Valoarea totală a contractului, platibilă prestatorului de către achizitor, este de _______________ lei făra T.V.A. Plata taxei pe valoarea adăugată se va face la cota TVA prevăzută de legislaţia în vigoare la data emiterii facturii, dacă este cazul.
Art.5.4. Achizitorul se obliga sa achite factura atat pentru  serviciile de cazare, cat si pentru serviciile de masa in conformitate cu factura eliberată. Achizitorul va efectua plata către prestator, in maxim 30 de zile calendaristice de la data de la care factura electronica este disponibila pentru descarcare din sistemul national E-factura. Factura va fi emisa numai dupa semnarea fara obiectiuni de catre achizitor a procesului verbal de receptie a serviciilor prestate. Plata se va realiza, prin ordin de plată, pe baza facturii acceptate de achizitor, în contul prestatorului deschis la  trezorerie.  
6. Durata contractului
Art.6.1 – Durata prezentului contract începe de la data semnării contractului de către ultima parte, până când părțile își îndeplinesc obligațiile prezentului contract.

Art.6.2 - Durata efectivă a prestării serviciilor ce fac obiectul prezentului contract începe de la data 31 august 2026 până la data de 6 septembrie 2026.
7. Documentele contractului
Art.7.1 – Documentele contractului sunt:

a) specificatiile tehnice și solicitările de clarificări, dacă este cazul;
b) propunerea tehnică şi propunerea financiară și solicitărie de clarificări din perioada de evaluare, dacă este cazul;
8. Obligatiile prestatorului 

Art.8.1 Prestatorul se obliga sa presteze serviciile la standardele si/sau performanțele corespunzătoare ofertei și a caietului de sarcini.

Art.8.2 Prestatorul va prezenta toate informațiile/documentele legate de prezentul contract, la solicitările persoanelor autorizate și/sau organismelor naționale și europene cu atribuții de verificare, control și audit.

Art.8.3 Prestatorul se obliga sa prezinte autorizatiile necesare desfasurarii activitatii, conform legilor in vigoare. 

Art.8.4 Prestatorul se obliga sa nu folosească și să nu permită nici altor persoane să folosească, în orice mod, informațiile furnizate de achizitoru în temeiul prezentului Contract.

Art.8.5 Să realizeze la un înalt standard de calitate, obiectivele prezentului Contract, la termenele și în condițiile stabilite prin Contract și anexele sale.

Art.8.6 Prestatorul se obligă să presteze serviciile prevăzute în contract cu profesionalismul și promptitudinea cuvenite angajamentului asumat. 

Art.8.7 Să acorde sprijin Achizitorului cu privire la problemele organizatorice legate de specificul fiecărei activități.

Art.8.8 Să respecte normele de siguranță alimentară a produselor ce vor fi servite la restaurantul hotelului.

Art.8.9 Să asigure în mod corespunzător toate serviciile menționate în oferta și conform dispozițiilor legale în vigoare corespunzătoare categoriei în care este încadrat hotelul, respectiv 3* stele.

Art.8.10 Să remedieze în cel mai scurt timp, orice defecte sau neconformități constatate de Achizitor sau de persoanele cazate la locația Prestatorului în spațiile rezervate de Achizitor.

Art.8.11 Să anunțe în scris Achizitorul, în termen de maxim 24 de ore, cu privire la apariția oricărui eveniment care ar putea afecta prestarea corespunzătoare a serviciilor de către Prestator.

Art.8.12 Să îndeplinească orice ale obligații care îi revin în conformitate cu dispozițiile legale care reglementează activitățile ce urmează a fi realizate de Prestator în temeiul prezentului Contract.

Art.8.13 Să nu angajeze în numele Beneficiarului și fără avizul acestuia, alte cheltuieli decât cele cuprinse în prezentul Contract.

Art.8.14 Să emită factura conform serviciilor și tarifelor stabilite în Contract. Prestatorul va emite factura după executarea corespunzătoare a serviciilor și semnarea de către părți a procesului-verbal de recepție a serviciilor.
9. Obligatiile achizitorului

Art.9.1. Achizitorul se obligă să recepţioneze serviciile prestate în termenul convenit. 

Art.9.2. Achizitorul se obliga sa achite factura atat pentru  serviciile de cazare, cat si pentru serviciile de masa in conformitate cu factura eliberată. Achizitorul va efectua plata către prestator, in maxim 30 de zile calendaristice de la data de la care factura electronica este disponibila pentru descarcare din sistemul national E-factura. Factura va fi emisa numai dupa semnarea fara obiectiuni de catre achizitor a procesului verbal de receptie a serviciilor prestate.Plata se va realiza, prin ordin de plată, pe baza facturii acceptate de achizitor, în contul prestatorului deschis la  trezorerie.  
Art.9.3. Să acorde sprijin Prestatorului cu privire la problemele organizatorice legate de specificul fiecărei activități.
10. Sancţiuni pentru neîndeplinirea culpabilă a obligaţiilor 
Art.10.1. În cazul în care, din vina sa exclusivă, Prestatorul nu reuşeşte să îşi îndeplinească obligaţiile asumate prin contract, Achizitorul are dreptul de a percepe penalități în cuantum de 0,1% /zi (dar nu mai puțin de cuantumul stabilit prin art. 3 alin 21 din OG nr. 13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare) din valoarea neprestată a contractului până la îndeplinirea obligației respective.

Art.10.2. În cazul în care Achizitorul, din vina sa exclusivă, nu își onorează obligația de plată a facturii în termenul prevăzut, Prestatorul are dreptul de a solicita plata dobânzii legale penalizatoare de 0,1%/ zi, aplicată la valoarea plății neefectuate, în conformitate cu prevederile din Legea 72/2013 privind măsurile  pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, dar nu mai mult decât valoarea contractului.

Art.10.3. Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

Art.10.4. Achizitorul îşi rezervă dreptul de a renunţa oricând la contract, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

Clauze specifice

11. Garanţia de bună execuţie a contractului
Art.11.1-Nu este cazul.

12. Alte responsabilităţi ale prestatorului
Art.12.1 - Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu oferta și a caietului de carcini.

Art.12.2 - Prestatorul este pe deplin responsabil pentru prestarea serviciilor în conformitate cu prezentul contract. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

13. Alte responsabilităţi ale achizitorului
Art.13.1 - Achizitorul se obligă să pună la dispoziţia prestatorului orice facilităţi şi/sau informaţii pe care acesta le consideră necesare pentru îndeplinirea contractului.

14. Recepţie şi verificări 
Art.14.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din prezentul contract și a prevederilor din caietul de sarcini. 

Art.14.2 - Verificările vor fi efectuate de către achizitor prin reprezentanţii săi împuterniciţi.

15. Încetarea contractului

Art.15.1 (1) Prestatorul are obligaţia de a începe prestarea serviciilor la data de 31.08.2026.

Art.15.4. Prezentul contract încetează în următoarele situații: 

a) prin executarea de către ambele părți a  tuturor obligațiilor ce le revin conform prezentului contract și legislației aplicabile;

b) prin acordul părților  consemnat în scris;

c) prin reziliere, în cazul în care una  din părți  nu își execută  sau execută necorespunzător  obligațiile contractuale. 

Art.15.5 Daca Achizitorul reziliaza Contractul, va fi indreptatit sa recupereze de la Prestator fara a renunta la celelalte remedii la care este indreptatit in baza acestuia, orice pierdere sau prejudiciu suferit pana la un nivel egal cu valoarea contractului.

Art.15.6 In orice situatie in care Achizitorul este indreptatit la despagubiri, poate retine aceste despagubiri din orice sume datorate Prestatorului sau poate executa garantia de buna executie. Dacă valoarea acestora depășește cuantumul garanției de bună execuție, Prestatorul are obligația de a plăti diferența în termen de 15 zile de la notificarea Achizitorului.

Art.15.7. Rezilierea prezentului contract nu va avea niciun efect asupra obligațiilor deja scadente între părțile contractante.

Art.15.8 Achizitorul își rezervă dreptul de a denunța unilateral contractul de prestare, în cel mult 15 zile de la apariția unor circumstanțe care nu au putut fi prevăzute la data încheierii contractului, sub condiția notificării Prestatorului cu cel puțin 3 zile înainte de momentul denunțării.

16. Ajustarea preţului contractului
Art.16.2 - Preţul contractului este ferm și nu se ajustează.

17. Subcontractanţi
Art.17.1. Clauzele prezentului contract nu sunt supuse subcontractării.

18. Cesiunea 
Art.18.1. Prestatorul are obligaţia de a nu transfera total sau parţial obligaţiile sale asumate prin prezentul contract.

Art.18.2. Prestatorul poate cesiona dreptul său de a încasa contraprestaţia serviciilor prestate, în condiţiile prevăzute de către dispoziţiile Codului Civil.

Art.18.3. Solicitările de plată către terţi pot fi onorate numai după operarea unei cesiuni în condiţiile art. 18.2.

19. Forţa majoră
Art.19.1 - Forţa majoră este constatată de o autoritate competentă.

Art.19.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

Art.19.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

Art.19.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

Art.19.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

Art.19.6 - Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretindă celeilalte daune-interese.

20. Soluţionarea litigiilor
Art.20.1 - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

Art.20.2- Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, disputa se soluţionează de către instanţele judecătoreşti competente de la sediul achizitorului.

21. Limba care guvernează contractul
Art.21.1 - Limba care guvernează contractul este limba română.

22. Comunicări
Art.22.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

Art.22.2 - Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.
23. Legea aplicabilă contractului
Art.23.1 - Contractul va fi interpretat conform legilor din România.
24. Dispoziţii finale
Art.24.1 Părţile desemnează următorii reprezentanţi pentru urmărirea derulării contractului
Din partea prestatorului: …………………………………………….......

Din partea achizitorului: Direcția Strategii Comunicare, Informații pentru Cetățeni.
         Părţile au înţeles să încheie prezentul contract în 3 (trei) exemplare originale, 2(două) pentru achizitor şi 1 (unul) pentru prestator.
	ACHIZITOR,


	PRESTATOR


2

